ऑरेंज लाइन (कानपुर मेट्रो)
ऑरेंज लाइन (लाइन १) (अंग्रेज़ी: Orange Line) कानपुर मेट्रो की एक मेट्रो लाइन है। लाइन के प्राथमिक खण्ड का उद्घाटन भारत के प्रधानमंत्री, नरेन्द्र मोदी द्वारा २८ दिसंबर २०२१ को किया गया था। यह लाइन कानपुर मेट्रो के अंतर्गत परिचालित की जाने वाली पहली लाइन है। प्रथम चरण में इस लाइन के ९ किमी लम्बे हिस्से में मेट्रो ट्रेनों का परिचालन हो रहा है। लाइन के इस प्राथमिक खण्ड पर ९ स्टेशन हैं। जब पूरी लाइन शुरू हो जाएगी, तब इस लाइन में कुल २१ स्टेशन होंगे, और लाइन की कुल लम्बाई २३.८ किमी होगी, जिसमें से १५.२ किमी एलिवेटेड, और ८.६ किमी भूमिगत होगी।